CitizenGO

CitizenGO je lobbingová organizácia s ultrakonzervatívnymi postojmi, ktorá bola založená v Madride (Španielsko) v roku 2013 ako súčasť združenia HazteOir, ktoré neskôr pohltila samotná CitizenGO.

Prostredníctvom svojej online platformy podporuje zapojenie občanov do sociálnych záležitostí a politických procesov týkajúcich sa ochrany života, rodiny a slobody. Na medzinárodnej úrovni propaguje petície proti manželstvám osôb rovnakého pohlavia, potratom a eutanázii.

CitizenGO sa snaží ovplyvňovať politických lídrov, legislatívu a firmy prostredníctvom svojich kampaní.

História 
CitizenGO vznikla ako nadácia v Španielsku v auguste 2013 zo združenia HazteOir, ktoré založil Ignacio Arsuaga Rato v roku 2001. Arsuaga sa inšpiroval knihou The MoveOn Effect.

Od júla 2014 do roku 2018 bol Álvaro Zulueta generálnym riaditeľom organizácie CitizenGO.

Sídlo organizácie CitizenGO sa nachádza v Madride a pôsobí v 15 krajinách na štyroch kontinentoch. V roku 2018 dosiahla organizácia počet 10 miliónov aktívnych používateľov, ktorí podporili aspoň jednu z kampaní organizácie týkajúcu sa ochrany života, rodiny a základných slobôd. Financovanie organizácie zabezpečujú online dary od jej členov, ktoré novinár J. Lester Feder odhadol na desaťtisíce eur mesačne.

CitizenGO bola označená ako ultrakonzervatívna a ultrakatolícka organizácia.

Priebeh a financovanie kampaní 
CitizenGO funguje podobne ako iné petičné stránky na internete. V prípade petície online, sa k nej môžu užívatelia pripojiť podpísaním formulára na stránke web. Návštevníci, ktorí si vyberú kauzu, s ktorou sa stotožňujú, pridajú svoje údaje - meno a mailovú adresu, čo znamené, že takto „podpíšu“ svoju pripojenie.

Kampane a tím CitizenGO sú úplne závislé od online darov od aktívnych občanov;  nedostáva peniaze od vlád ani od súkromných spoločností. CitizenGO objasnila, že za žiadnych okolností neprijíma príspevky od vlád ani od verejných inštitúcií.

Aktivita 
Zakladateľom nadácie je Ignacio Arsuaga, vzdialený synovec španielskeho politika a deviateho výkonného riaditeľa Medzinárodného menového fondu (MMF) Rodrigo Rato. CitizenGO sa prezentuje ako komunita aktívnych občanov so zámerom slúžiť spoločnosti v oblasti ochrany a podpory života, rodiny a (náboženskej) slobody.

V praxi organizácia slúži ako nástroj na získavanie zástancov neokonzervatívnej politickej agendy a centralizáciu protestných akcií proti právu na potrat, manželstvám osôb rovnakého pohlavia, asistovanej reprodukcii.

Význačné kampane

Spojené štáty

DC Comicsx 

Po tom, čo sa jedna petícia CitizenGO rozšírila virálne, sa  DC Comics rozhodlo zrušiť „Second Coming“ („Druhý príchod“), rúhavú sériu o Ježišovi. Verejné pobúrenie náboženských komunít si všimla televízia  Fox News. Odpoveďou na tvrdenia, že seriál je „poburujúci a rúhačský“, DC Comics stiahlo publikáciu tesne pred jej premiérou, naplánovanou na 6. marca 2019.

Netflix 

V roku 2018 CitizenGO spustila petíciu vyzývajúcu  zrušenie vianočného extra programu Porta dos Fundol, v ktorom je Ježiš zobrazený ako homosexuál, Panna Mária ako cudzoložnica a apoštoli ako alkoholici. 

V roku 2019 organizácia CitizenGO spustila druhú petíciu, tentoraz odsudzujúcu film Cuties, v ktorom boli neplnoletí prezentovaní hypersexuálnym spôsobom. 

V roku 2021 spustila tiež petíciu, v ktorej žiada Netflix, aby odstránil kreslený film Paradise P.D., v ktorom je Ježiš zobrazený ako násilník.

Právo na život

V júni 2022 CitizenGO mobilizovala prostredníctvom konferencií OSN, petície online  a ďalšie akcie za zrušenie rozsudku Roe vs. Wade, súdny proces z roku 1973, v ktorom Najvyšší súd USA rozhodol, že americká ústava chráni slobodu tehotnej ženy rozhodnúť sa pre prerušenie tehotenstva bez nadmerných vládnych obmedzení. 

Prípad Roe vs. Wade zmenila americkú politiku a rozdelila veľkú časť Spojených štátov na hnutia za a proti potratom, pričom aktivizovala občianske hnutia na oboch stranách. 

V roku 2022, keď pripadla do úvahy možnosť zrušenia rozsudku, CitizenGO argumentovala, že „ľudské práva sa začínajú počatím“ a že „aj nenarodeným deťom prináležia práva“. 

Najvyšší súd Spojených štátov napokon zrušil rozsudok Roe vs. Wade okrem iného z dôvodu, že hmotné právo na prerušenie tehotentva nie je „hlboko zakorenené v histórii alebo tradícii tohto národa“.

Disney 
CitizenGO v priebehu rokov zorganizovala protesty v sídlach spoločnosti Disney na celom svete. V roku 2020 sa CitizenGO zúčastnila na valnom zhromaždení spoločnosti Disney, kde pred generálnym riaditeľom spoločnosti Disney Bobom Chapekom verejne odsúdila pokus o LGBT indoktrináciu detí.

V roku 2022 CitizenGO spustila kampaň na podporu floridského guvernéra Rona DeSantisa za jeho návrh zákona o rodičovských právach pri výchove a vzdelávaní, ktorý posilňuje základné právo rodičov pri rozhodovaní o výchove a kontrole svojich detí v škole.

Pakistan 
Platforma MasLibres.org (patriaca CitizenGO), okrem iných podobných internetových petičných stránok, dosiahla prostredníctvom podpisov a spolupráce s ďalšími webovými stránkami s občianskou účasťou prepustenie a odchod Asie Bibiovej z Pakistanu šesť mesiacov po tom, ako najvyšší súd zamietol obvinenia z údajného trestného činu rúhania a po 9 rokoch bola z väzenia prepustená na slobodu.

Okrem iných akcií organizovala CitizenGO po celom svete pôstne noci na podporu Asie Bibiovej a uverejňovala inzeráty vo významných novinách po celom svete, v ktorých vyzývala najvyšších predstaviteľov, aby podporili jej prepustenie. Takisto boli doručené tisíce podpisov na pakistanské veľvyslanectvá vo viacerých európskych mestách.

Sudan 
V roku 2017 CitizenGO zhromaždila viac ako 400 000 podpisov žiadajúcich oslobodenie Petra Jaška kresťanského humanitárneho spolupracovníka pôvodom Čecha, ktorý odišiel do sudánskeho Darfúru, aby pomohol dieťaťu zranenému sudánskou políciou. Spolu s dvoma kresťanskými pastormi a jedným sudánskym aktivistom, tiež kresťanom, bol obvinený z najmenej siedmich trestných činov, za ktoré hrozí trest smrti, vrátane financovania povstaleckých hnutí, špionáže a sprisahania proti štátu.

Argentina 
V auguste 2022 doručila organizácia CitizenGO do kancelárií DirecTV v Buenos Aires (Argentína) takmer 70 000 podpisov, ktorými žiadala, aby vo svojom programe ponechala katolícky kanál EWTN.

Podľa agentúry ACI Prensa toto rozhodnutie DirecTV by bolo bývalo poškodilo približne päť miliónov katolíckych domácností, ktoré by už neboli mohli prijímať bezplatný signál EWTN v Argentíne, Čile, Kolumbii, Ekvádore, Peru, Uruguaji a na niektorých karibských ostrovoch, akými sú Barbados, Trinidad a Tobago, Aruba a Curaçao.

Referencie

Iné projekty 

Kresťanské organizácie
Organizácie v Španielsku
Pro-life hnutia